اشهر لعبة طبعا ف سن الست والخمس والسبع سنين كانت لعبة الدكتور، والمريض، وبما ان جدتي معودانى انى هبقي دكتورة، مع انى بخاف م الحقن،ومنعا للحركات اياها كمان، كنت مصره أقوم بدور الدكتورة علي طول، ضحايا اللعبة دي كانوا اتنين، محمد ابن خالي وكمان الواد محمد ابن الجيران، بن الجيران بعد ما خلصنا الحرب الحوارجية العشرين، وحركة تحرير الحارة اعلنت الاستقلال، اتفقنا ان خلاص ولا كأن في حاجة حصلت، واول اللعب كانت لعبة الدكتور ولعبناها فوق سطح الجيران، محمد قلع هدومه بلبوص، ومحمد ابن خالي أخد الهدوم ،وراح بيها علي بيت الست جارتنا، وقالها ابنك يا خالتو قلع هدومه وماشي عريان ف الشارع، وباقي الخطة كانت ان حد من العيال يقول لمحمد الخالع بلبوص ان امه جاية ولازم ينزل يستخبي ف اي حتة، طبعا هو نزل ع الشارع ، ونابه حته دين علقة مأخدهاش حرامي صرم في جامع ، بعدها طبعا انا وابن خالي وكل العيال اخدنا نفس العلقة. ومن يومها ملعبناهاش:(